ნუადა სილვერლენსი

ნუადა სილვერლენსი

ტირიელი;

## **პიროვნების დახასიათება**

"ნუადა იყო გაწვრთნილი, როგორც მებრძოლი და იბრძოდა ორ ომში : ომი სამეფო ელფების წინააღმდეგ და ომი კაცობრიობრიობის წინააღმდეგ. ამ ორმა ომმა მისი პიროვნების და ხასიათის ჩამოყალიბებაზე დიდი ზეგავლენა იქონია და ის გახდა დაუნდობელი, ძლიერი მებრძოლი, მაგრამ არა ბოროტი. ის სრულყოფილად ფლობს შუბით და ხმლით ბრძოლის ხელოვნებას. ის დაბედებულია ბრძოლისთვის. მის პიროვნებაში გამოიკვეთა მთავარი თვისება, მიზნის მისაღწევად და საკუთარი ხალხის კეთილდღეობისათვის, ნებისმიერ მსხვერპლზეა წამსვლელი. მეფე ნუადა სილვერლენსს ახასიათებს მეტად უჩვეულო ჩვევა , იგი ეწევა , თუმცა, არა თუთუნს, არამედ სამეფო ელფთა ფერფლს."

## **ისტორია**

მანამ, სანამ სამყარო და სიცოცხლე გაჩნდებოდა, სამყაროში ქაოსი სუფევდა. არსებობდნენ სინათლის და ბნელეთის ღმერთები. მათ ერთმანეთთან სასტიკი ომი ჰქონდათ გაჩაღებული, მაგრამ დადგა მშვიდობის დრო და ღმერთები დაზავდნენ. სინათლის ღმერთებმა გადაწყვიტეს შეექმნათ სამყარო.. და პირველად შექმნეს მზე, მთვარე, ვარსკვლავები და პლანეტები, ხოლო ამის შემდეგ, ვარსკვლავ-მთვარის და მზის სხივების თამაშით, სამყაროს მოევლინენ პირველი არსებები - ელფები, მაგრამ სინათლის ღმერთებს გამორჩათ ერთი რამ, თუ როგორ გაერია სინათლეში, რაღაც სხვა და ამოუცნობი. ეს იყო ნგრევის და ომის, ბნელი ქალღმერთის, შილენის ძალა, რომელმაც ელფთა მოდგმას მოწყვიტა ნაწილი და ამ ნაწილისგან ჩამოყალიბდა ელფთა ახალი რასა - ბნელი ელფები

   გავიდა დრო და სამყაროში, გარდა ელფებისა, სხვადასხვა არსებაც გაჩნდა. ელფებს, თავიანთი მიწა გააჩნდათ და ისინი იქ სახლობდნენ. ბნელი ელფები, სამეფო ელფები და ელფთა სხვა მოდგმა, თავდაპირველად მშვიდობიანად ცხოვრობდა, მაგრამ მათი რწმენა განსხვავდებოდა ერთმანეთისგან, ასევე ხასიათებიც და ამან ელფებს შორის შექმნა დაძაბულობა. დროთა მსვლელობამ, დაძაბულობა კონფლიქტში გადაზარდა. ელფთა ერთმა მხარემ გადაწყვიტა მათი რიგები ბნელი ელფებისგან განეწმინდა, რისი მიზეზიც ბნელი ელფების მიერ, ბნელი მაგიის და სიკვდილისა და ომის ქალღმერთის, შილენის თაყვანისცემა გახდა, თუმცა ეს გასაკვირიც კი არ იყო, ბნელ ელფებში ხომ მათი დედის, შილენის ძალა ჩქეფდა.

## ელფთა ომი

სამეფო და ბნელი ელფები საომრად ემზადებოდნენ. იმის გამო, რომ სამეფო ელფები რიცხობრივად მეტნი იყვნენ, ბნელმა ელფებმა თავიანთ ქალღმერთს, შილენს სთხოვეს დახმარება. ორი არმია გამწკრივდა ერთმანეთის პირისპირ და მზად იყო, ეს ორი უძველესი რასა ერთმანეთს სამკვდრო-სასიცოცხლოდ შებმოდა. სამეფო ელფებმა თავი მოუყარეს მრავალ ლეგიონს. ცენტრში განლაგდა მათი მძიმედ აღჭურვილი ქვეთი ჯარი, მათ უკან მსუბუქად აღჭურვილი ქვეითი ჯარი, მშვილდოსნები და მაგები,  ფლანგებზე კი განალაგეს კავალერისტები, ხოლო რაც შეეხება ბნელ ელფთა კარგად დისციპლინირებულ და გაწვრთნილ ლეგიონებს, მათ ცენტრშიც ანლოგიური წყობა იყო, მაგრამ არსად ჩანდა მათი კავალერია და ასევე არ ჩანდა პრინცი ნუადა. დაიწყო ბრძოლა,ათიათასობით მეომარი ერთმანეთისკენ სწრაფი სვლით გაექანა. ფარები ერთმანეთს შეელეწა, ხოლო რამდენიმე წუთის შემდეგ, მიწაში იზილებოდა  ელფთა სისხლი და ცხედრები. გაისმოდა სასიკვდილოდ დაჭრილთა კვნესა და გოდება. ორივე მხრიდან დანაკლისი დიდი იყო და როცა ბნელმა ელფებმა დაიწყეს უკან დახევა (რა თქმა უნდა, ეს ტაქტიკური სვლა იყო), ნელ-ნელა ზეცა მოიღრუბლა, ბნელმა ღრუბელმა დაფარა სამეფო ელფების მზე და მაღლობზე გამოჩნდა პრინცი ნუადა თავის მძიმე კავალერიასთან ერთად. იგი სამეფო ელფთა ლეგიონებს ეკვეთა ფლანგებიდან და რა თქმა უნდა მათი წინააღმდეგობა ადვილად გატეხა. იგი მტრის ჯარის ცენტრში შეიჭრა, მის რამდენიმე ერთგულ მეომართან და სამთავიან ჰიდრასთან ერთად, რომელიც იყო ბნელ ელფთა ქალღმერთის წიაღიდან წარმოქნილი არსება, რომელიც მხოლოდ მას დაემორჩილებოდა, ვინც პირველობისთვის და მართვისთვის იყო დაბადებული. ასეთი იყო პრინცი ნუადა, სილვერლენსთა დინასტიიდან. პრინცმა მის მეომრებთან ერთად დაიწყო სამეფო ელფების ერთი-მეორის მიყოლებით ხოცვა, ბრძოლის ველზე იგი ლომს ჰგავდა, ასეულებს და ათასეულებს უმკლავდებოდა, ხოლო, ბოლოს კი თვით სამეფო ელფთა მხედართმთავარი პირდაპირ გულში განგმირა. ამის შემხედვარე, სამეფო ელფებმა დაიწყეს უკან დახევა, მაგრამ ასევე უკან დაიხიეს ბნელმა ელფებმაც, რადგან მათი რიგებიც შემცირდა და დაიდო დროებითი ზავი, რომელიც მალევე შეწყდა. ამპარტავანი სამეფო ელფები ამ მარცხს ვერ ეგუებოდნენ,ვერ ეგუებოდნენ იმას,რომ ბნელ ელფებთან დამარცხდნენ,იმ რასასთან,რომელიც მათთვის,მხოლოდ წარმართების რასა კი არა,არამედ მოღალატენნიც იყვნენ და რა თქმა უნდა,ეს დამარცხება მათთვის სამარცხვინო იყო.
   სამეფო ელფებმა მალევე შეკრიბეს ახალი ჯარი და ც.წ.-მდე 801 წელს, თავიანთი ჯარები გადმოსხეს რიქსტის კუნძულზე და შემოარტყეს ალყა ქალაქ ზორმუდს, მაგრამ ქალაქი აუღებელი იყო, ვინაიდან მას სამმაგი გალავანი ჰქონდა და ბნელი ელფებიც საიმედოდ იყვნენ გამაგრებულნი. სურსათი და წყალი იმდენი ჰქონდათ, რომ ქალაქი წლობით გაუძლებდა ალყას. არცერთი მხარე არ აპირებდა უკან დახევას და კვლავ დაიწყო ახალი და სისხლისმღვრელი ომი. სამეფო ელფებმა ზორმუდის გალავანს ლოდმტყორცნებიდან, ბალისტებიდან გაუხსნეს ცეცხლი. ასევე კედლის ჩამონგრევას ცდილობდნენ მათი მაგებიც, ხოლო ქვეითები კი ამ დროს მიცოცავდნენ გალავანზე, თუმცა უშედეგოდ. უამრავი სამეფო ელფი ემსხვერპლა გალავანზე ასვლის მცდელობას, რადგან ბნელი ელფები, ისრებს უშენდნენ და მათ საალყო მანქანებს უკან აბრუნებდნენ. ბოლოს მოხდა ისეთი რამ, რასაც არავინ მოელოდა, რადგან ასეთი რამ მოხდა მხოლოდ ერთხელ ზორმუდის ისტორიაში. მისი გალავანი ერთ ადგილას ჩამოინგრა და სამეფო ელფებიც ქალაქში შეიჭრნენ, თუმცა მათ ბნელ ელფთა 15 000 რჩეული მეომარი დახვდა და გაჩაღდა ხელჩართული ბრძოლაც. ბნელ ელფებს ნაბრძანები ჰქონდათ მეფე მიდასისგან, მანამ შეეჩერებინათ მტერი, სანამ ქურუმები არ გამოიძახებდნენ ქალღმერთ შილენს, რათა ბრძოლა გამარჯვებით დასრულებულიყო.

   ქურუმებმა წყვდიადის საუფლოდან გამოიხმეს

   ომისა და ნგრევის ქალღმერთი, ხოლო მისმა წყვდიადის ძალებმა, სამეფო ელფთა ჯარის დიდი ნაწილი გაანადგურეს და სამეფო ელფებმა კვლავ უკან დაიხიეს, მაგრამ დაწყევლეს ბნელი ელფები , იმ იმედით, რომ წყევლა მათ გამოკეტავდა კუნძულზე სამუდამოდ და მათ მოდგმას აღგვიდა პირისა და მიწისგან.სწორედ ამ ბრძოლის დროს დაიკარგა ბნელი ელფების მთავარი რელიქვია და სიწმინდე. ეს იყო ქალღმერთ შილენის გვირგვინი, რომელიც სამეფო ელფებმა სამ ნაწილად დაჰყვეს და სამყაროს სამ სხვადასხვა ნაწილში გადამალეს.ფაქტი,თუ როგორ მოიპარეს ან როგორ გაქრა შილენის გვირგვინი,დღემდე უცნობია.

## **ახალი მმართველობა**

  გავიდა წლები, მაგრამ  ბნელი ელფები არ გაქრნენ. პირიქით, ისინი გაძლიერდნენ და ძალებს იკრებდნენ ნელ-ნელა, რათა დაებრუნებინათ ძველი დიდება. სამეფო ელფების წყევლა,ნელ-ნელა ძალას კარგავდა,ბნელ ელფებს სულ უფრო და უფრო ეტყობოდათ გაძლიერება და რაც მთავარი იყო,შილენის მფარველობამ,ძალამ,ბნელმა ენერგიამ,მათ მისცა საშუალება გაენეიტრალებინათ ელფების წყევლა მთლიანად,ამ დროის განმავლობაში კი,ისინი არც ბერდებოდნენ,მიუხედავად იმისა,რომ ელფები 300 წელზე მეტს ვერ ცოცხლობენ..უმეტესი ნაწილი ვერ გადარჩა და ვერ გაუძლო ამ წყევლას.. პრინც ნუადას კი ამოძრავებდა შურისძიების წყურვილი,მას ჰქონდა მხოლოდ ერთი მიზანი,გაენადგურებინა სამეფო ელფები,რადგან ეს იყო ბრძოლა გადარჩენისთვის,ბრძოლა რასის მომავლისთვის ! .. ამ რამდენიმე საუკუნის განმავლობაში,არაერთხელ დაავადდა პრინცი ნუადა,მაგრამ ყოველთვის ახერხებდა ფეხზე წამოდგომას.. ბნელი ელფების ძველი სამეფო დინაასტიიდან,გადარჩა მხოლოდ პრინცი ნუადა,შილენის ქურუმები და 29 000 რჩეული,ის,ვისაც შილენის ძალის ბოლომდე სჯეროდა,ვინც არ კარგავდა რწმენას,მადლობის ნიშნად კი,შილენმა დააჯილდოვა საუკუნოვანი სიცოცხლით. წყევლის ბოლომდე განეიტრალების შემდეგ,შილენის ძალამაც იკლო და საუკუნეებით გადარჩენილი ბნელი ელფებიც კი განაგრძნობდნენ ჩვეულერბივად სიცოცხლეს,როგორც სხვა დანარჩენი ელფები,მათ აღარ ჰქონდათ შილენის უკვდავების ძალა.

  რიქსტის მცხოვრებლებს თავისუფლად შეეძლოთ შეეკრიბათ ახალი არმია და ომი დაეწყოთ სამეფო ელფების წინააღმდეგ, მაგრამ არ სურდა ომის დაწყება მეფე მიდას სილვერლენსს, თუმცა ომის მომხრე იყო ბნელი ელფების პრინცი, მომავალი ტახტის მემკვიდრე, ბრწყინვალე მეომარი, ნუადა სილვერლენსი. ბნელ ელფთა სამეფო კარი ორ ნაწილად გაიყო. ნაწილი მეფეს, ხოლო ნაწილი პრინცს მიემხრო. პრინცს მხარს უჭერდნენ გენერლები, მაგრამ ყველაზე მნიშვნელოვანი ვინც მას მხარს უჭერდა, იყვნენ შილენის მსახური ქურუმები და ბნელი მაგები. მიუხედავად ამისა, მეფის წინააღმდეგ წასვლას ვერავინ ბედავდა.

წყევლისგან დასუსტებული მეფე მიდასი მოხუცებული იყო და ერთადერთი რაც სუნთქვის ძალას აძლევდა,ეს იყო შილენის ბნელი ენერგია,მაგრამ წყევლის შეჩერების შემდეგ,შილენის ბნელი ენერგიის სიძლიერემაც იკლო,რადგან ბნელ ელფებს საფრთხე აღარ ემუქრებოდათ და მთელი ის მაგია,წყევლა, რაც სამეფო ელფებმა დაატეხეს თავს ბნელ ელფებს,მთლიანად შილენმა შთანთქა..რამდენიმე წელიწადში გარდაიცვალა კიდეც და ბნელ ელფთა ერთპიროვნული მმართველი და მეფე გახდა, პრინცი ნუადა სილვერლენსი .

## **შილენის გვირგვინი**

ომი ახლოვდებოდა, მაგრამ მეფე ნუადას არ სურდა ომის დაწყება მანამ, სანამ არ იპოვიდა ქალღმერთი

შილენის გვირგვინის სამივე ნაწილს, არ მოხსნიდა მას წყევლას და მის "ბნელ არმიას" არ აღადგენდა. თუ ეს გვირგვინი გამთლიანდებოდა, ქალღმერთი შილენის ძალა,ნუადას ხელში იქნებოდ და ბნელი არმია, მეფე ნუადას დაემორჩილებოდა.

ნუადამ იცოდა, რომ გვირგვინის 1 ნაწილი ინახებოდა სამეფო ელფების დედაქალაქში, სადაც გასულიუსის მოპოვებული ინფორმაციით, მას მთელი დღის განმავლობაში 10000 მეომარი იცავდა. მეორე ნაწილი ინახებოდა ტიტანების კლდის შუაგულში, ხოლო მესამე ნაწილის ადგილსამყოფელი არავინ იცოდა. მეფე ნუადამ გადაწყვიტა ხელში ჩაეგდო გვირგვინის პირველი ნაწილი, ამიტომაც შეკრიბა მცირე რაზმი და გადაწყვიტა შეპარულიყო სამეფო ელფების დედაქლაქში გასულიუსის დახმარებით .

მან მოახერხა ეს, მაგრამ მცველებთან ბრძოლისას დაეღუპა მისი ჰიდრა, თუმცა გვირგვინის პირველი ნაწილი მის ხელთ იყო.

ის გახარებული იყო, მაგრამ წუხდა დანაკლისის გამო. გვირგვინის ნაწილის დაკარგვის შესახებ, ელფთა მეფემ მალევე შეიტყო და გადაწყვიტა რაზმი გაეზავნა ბნელი ელფების კუნძულზე, რაზმმა ვერაფერი აღმოაჩინა იქ, რადგან საუკუნეების განმავლობაში ბნელი ელფები მიწისქვეშეთში ცხოვრებას შეეჩვივნენ. რაზმი დაბრუნდა მეფესთან და მოახსენა, რომ ბნელ ელფთა მოდგმიდან არავინ იყო ცოცხალი და დამნაშავე იყო სრულიად სხვა.

## **მოგზაურობა ომში**

   ბნელი ელფები ზეიმობდნენ თავიანთი სიწმინდის ნაწილის დაბრუნებას. მეფე ნუადამ გადაწყვიტა მალევე მოეძებნა ყველა დანარჩენი ნაწილი და ამიტომაც მის რჩეულ მცველებთან და ერთგულ მეგობართნ ერთად, გადაწყვიტა დაეტოვებინა სამეფო და გვირგვინის ნაწილების საძებნელად წასულიყო. მან სამეფოს მმართველობა ჩააბარა მის ტყუპისცალ დას, პრინცესა ნუალას, ხოლო თავად უკიდეგანო სამყაროში გვირგვინის 2 ნაწილის მოსაძებნად გაემართა და ამ ძიების დროს მან თავი ამოჰყო კაცობრიობის ომში, სადაც ერთმანეთის წინააღმდეგ იბრძოდნენ სხვადასხვა სახელმწიფო, სამეფო, იმპერია, ტომი, კლანი თუ რომელიმე პატარა დაჯგუფება. მეფე ნუადამ თავის რაზმთან ერთად,საერთო ინტერესების გამო, მხარი დაუჭირა დაცემულთა სამეფოს დედოფალს და მასთან ერთად გადაწყვიტა ბრძოლა, ხოლო დედოფალმა მას აღუთქვა, რომ იგი დაეხმარებოდა ყველანირად, რათა მის ხალხს აღედგინა ძველი დიდება, დაებრუნებინა საკუთარი ქალღმერთისათვის ძალაუფლება და სამეფო ელფები საბოლოოდ დაემარცხებინა.